Makina fluturuese, ëndërr apo realitet?
Ndërtimi i mjetit të parë të këtij lloji është në plan të përfundojë pas 18 muajsh dhe çmimi do të jetë rreth 200 mijë dollarë
Steve Saintvjen nga një familje aviatorësh. Babai i tij ka qenë pilot në zonat e thella të Amerikës Jugore dhe Steve e kaloi atje pjesën më të madhe të fëmijërisë. Saint është tani themeluesi i kompanisë “Indiegenous Peoples Technology and education Center”, shkurt “I-Tec”, që u shërben njerëzve nga zonat e prapambetura, të izoluar nga pjesa më e madhe e teknologjisë. Për të hyrë dhe për të dalë në një prej terreneve më të vështira të planetit, ai ju kthye një koncepti të vjetër që ka qenë për një kohë të gjatë në imagjinatën e njeriut: një makinë fluturuese. Shpikja e Steve Saint-it quhet “Maverick”. Maverick ecën me shpejtësi 150 km në orë në një rrugë të zakonshme. Kur përdor njërin nga krahët, ajo ngjan si parashutë, ngrihet në ajër dhe fluturon deri 100 metra lart me një shpjetësi 65 km në orë. Ajo mundet të mos ngjitet shumë lart dhe mund të mos jetë shumë e shpejtë, por Steve thotë se ishte pikërisht kjo mënyrë funksionimi që çoi në ndërtimin e kësaj makine. Anne Dietrich, e kompanisë tjetër të makinave fluturuese, “Terrafugia”, mendon se në SHBA ekziston një treg i tillë, ku të ekperimentohet koncepti i makinës së saj, fluturuese “Transition”. Mjeti “Transition” vazhdon të jetë koncepti i një mjeti eksperimental, por në fakt, ajo i ka kryer provat e fluturimit. Edhe mjeti makina tjetër, Maverick e kompanisë I-Tec ka arritur të fluturojë gjatë provave. Ndërsa të dyja këto mjete konsiderohen si zbulime të rëndësishme për ta bërë anijen fluturuese realitet në autostradat dhe pistat e fluturimit, disa pilotë dhe pasionantë të avicionit nuk janë shumë të impresionuar për konceptet projektuara deri tani. John Monnett ka themeluar kompaninë Sonex Aircraft, e cila po ndërton një lloj avioni sportiv që operon me energji elektrike. Por Anne Dietrich e kompanisë Terrafugia nuk është dakord me këtë. Zonja Dietrich thotë se makina Terrafugia po shkon drejt fazës tjetër të ndërtimit të mjetit Transition. Ndërtimi i mjetit të parë të këtij lloji është në plan të përfundojë pas 18 muajsh dhe çmimi i një makine fluturuese kur të dale të treg, do të jetë rreth 200 mijë dollarë.